CELEX: 31972L0444
Language: el
Date: 1972-12-26 00:00:00
Title: Οδηγία 72/444/ΕΟΚ του Συμβουλίου της 26ης Δεκεμβρίου 1972 περί ογδόης τροποποιήσεως της οδηγίας περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

Avis juridique important

|

31972L0444

Οδηγία 72/444/ΕΟΚ του Συμβουλίου της 26ης Δεκεμβρίου 1972 περί ογδόης τροποποιήσεως της οδηγίας περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα  

Επίσημη Εφημερίδα αριθ. L 298 της 31/12/1972 σ. 0048 - 0048 Φινλανδική ειδική έκδοση: Κεφάλαιο 13 τόμος 2 σ. 0166  Δανική ειδική έκδοση: Σειρά I Κεφάλαιο 1972(31.12)L298 σ. 0020  Σουηδική ειδική έκδοση: Κεφάλαιο 13 τόμος 2 σ. 0166  Αγγλική ειδική έκδοση: Σειρά I Κεφάλαιο 1972(30-31.12) σ. 0075  Ελληνική ειδική έκδοση: Κεφάλαιο 03 τόμος 8 σ. 0228  Ισπανική ειδική έκδοση: Κεφάλαιο 13 τόμος 2 σ. 0180  Πορτογαλική ειδική έκδοση : Κεφάλαιο 13 τόμος 2 σ. 0180 

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Δεκεμβρίου 1972 περί ογδόης τροποποιήσεως της οδηγίας "περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας και ιδίως το άρθρο 100,  την πρόταση της Επιτροπής,  Εκτιμώντας:  ότι σύμφωνα με το άρθρο 5 υπό α) και το άρθρο 11 παράγραφος 2 της οδηγίας του Συμβουλίου της 5ης Νοεμβρίου 1963 περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα(1), όπως  τροποποιήθηκε τελευταία με την οδηγία της 20ής Δεκεμβρίου 1971(2), τα Κράτη μέλη πρέπει να απαγορεύσουν τη χρησιμοποίηση ορισμένων συντηρητικών και η απαγόρευση αυτή πρέπει να αρχίσει να εφαρμόζεται από την 1η Ιανουαρίου 1973- ότι η Επιτροπή θα παρουσιάσει προσεχώς πρόταση οδηγίας ώστε, από τα ανωτέρω συντηρητικά, να επιτραπεί η χρήση του μυρμηγκικού οξέος και των αλάτων του, της εξαμεθυλενοτετραμίνης, και του βορικού οξέος και των αλάτων του, σε όλη την Κοινότητα- ότι, εν  τούτοις, δεν είναι δυνατόν να ληφθεί απόφαση, πριν από την 1η Ιανουαρίου και ότι πρέπει συνεπώς να παραταθεί η προθεσμία επί ένα έτος, όσον αφορά τις εν λόγω ουσίες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το άρθρο 11 παράγραφος 2 δεύτερη φράση της οδηγίας της 5ης Νοεμβρίου 1963 τροποποιείται ως εξής:  "Εν τούτοις, όσον αφορά το μυρμηγκικό οξύ και τα άλατά του, το βορικό οξύ και τα άλατά του καθώς και την εξαμεθυλενοτετραμίνη η ούτω τροποποιημένη νομοθεσία μπορεί να εφαρμόζεται μόνο από της 1ης Ιανουαρίου 1974."  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 26 Δεκεμβρίου 1972.  Για το Συμβούλιο Ο Πρόεδρος T. WESTERTERP  (1) ΕΕ αριθ. 12 της 27.1.1964, σ. 161/64.  (2) ΕΕ αριθ. Ν 2 της 4.1.1972, σ. 22.